 Katika mchezo huo, Yanga ilianza kulishambulia lango la JKT Ruvu tangu dakika ya kwanza, huku washambuliaji wake wakiongozwa na Donald Ngoma wakikosa nafasi za wazi za kufunga.Hata hivyo, Yanga walisahihisha makosa yao na katika dakika ya 13, Simon Msuva akaiandikia bao la kwanza, huku bao la pili likifungwa na Issoufou Boubacar katika dakika ya 43, akiunganisha pasi nzuri ya Msuva aliyepewa krosi na Haruna Niyonzima.Yanga waliendelea kusherehekea karamu ya mabao, kwani katika dakika ya 63, Ngoma ambaye ni mchezaji wa kimataifa wa Zimbabwe aliiandikia bao la tatu. Msuva alifunga bao lake la pili kwenye mchezo huo, wakati akiiandikia Yanga bao la nne na hivyo kukifanya kikosi hicho chenye maskani yake mitaa ya Jangwani kuendelea kujikita kileleni mwa msimamo wa Ligi Kuu Tanzania bara.Kwa matokeo hayo, Yanga sasa imefikisha pointi 43 ikiwazidi pointi moja, Simba na Azam katika mbio za kuwania ubingwa wa Ligi hiyo msimu huu.